cyanic-selkie/wikianc huggingface dataset:
Ανθόφυτο Αιτωλοακαρνανίας
Γεωγραφικά - Ιστορικά στοιχεία
Το Ανθόφυτο είναι κτισμένο σε κατωφερικό και πετρώδες έδαφος στις ανατολικές πλαγιές του βουνού Βλασινιάς. Το χωριό απέχει 28 χλμ. βόρεια από την Ναύπακτο. Στην ευρύτερη περιοχή έχουν βρεθεί ίχνη αρχαίας ζωής, στις τοποθεσίες "Μαραθιάς" δίπλα στη δεξιά όχθη του ποταμού Μόρνου, "Καστανιά", "Χάνι Πλούμη", "Καταβόθρα", ίχνη μικρού φρουρίου, στη θέση "Άϊ Λιας Λεπτοκαρυάς" καθώς και τάφοι στις τοποθεσίες “Τούρκος”, “Έλληνας” κ.α.
Το παλιό όνομα του χωριού ήταν Γρανίτσα, είτε εξ΄ αιτίας είδους βελανιδιάς που ενδημεί στην περιοχή είτε από το παρωνύμιο Γρανίτσας, αρχικού κατοίκου. Με το ίδιο όνομα αναφέρεται σε οθωμανικά κατάστιχα του 1454 - 1455 στα οποία αναγράφεται ως Granica (Γρανίτσα), όπου θεωρείται τρανό και εύπορο χωριό και έτσι την αναφέφει ο Γάλλος περιηγητής Φρανσουά Πουκεβίλ στον κατάλογο των χωριών της περιοχής Κραβάρων, όπου καταγράφει να κατοικείται από 30 οικογένειες.
Διοικητικά στοιχεία
Αναφέρεται επίσημα, μετά την επανάσταση του 1821, το 1835 στο ΦΕΚ 19Α - 07/12/1835 να προσαρτάται στον τότε δήμο Ποτιδαμίας. Το 1912 συστάθηκε κοινότητα Γρανίτσας της οποίας ορίστηκε έδρα ενώ το 1930 με το ΦΕΚ 251Α - 24/07/1930 το χωριό μετονομάζεται σε Ανθόφυτο, για να δείξει το κατάφυτο της περιοχής. Έχει πληθυσμό 57 κατοίκους, σύμφωνα με την απογραφή του 2011 και μαζί με τον οικισμό Λεπτοκαρυά συναποτελούν την Τοπική Κοινότητα Ανθοφύτου που ανήκει στη Δημοτική Ενότητα Πυλλήνης του Δήμου Ναυπακτίας.
Παραπομπές
Κατηγορία:Κράβαρα Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Aftermath
Το Aftermath είναι το τέταρτο βρετανικό άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 15 Απριλίου του 1966 μέσω της δισκογραφικής εταιρείας "Decca". Η αμερικάνικη έκδοση του άλμπουμ πραγματοποιήθηκε στις 20 Ιουνίου του ίδιου έτους μέσω της δισκογραφικής εταιρείας "London", όντας η έκτη επίσημη κυκλοφορία τους στην αντίπερα όχθη του Ατλαντικού. .
Ιστορία του δίσκου
Οι ηχογραφήσεις του άλμπουμ πραγματοποιήθηκαν από τις 3 ως τις 8 Δεκεμβρίου του 1965 και από τις 6 ως τις 9 Μαρτίου του 1966 στα "RCA Studios" και ήταν ο πρώτος δίσκος του οποίου οι συνθέσεις ήταν αποκλειστικά έργο των μελών του συγκροτήματος. Ο Μπράιαν Τζόουνς έπαιξε όργανα τα οποία δεν συνηθιζόταν να ακούγονται σε δίσκο των Rolling Stones, όπως μαρίμπα, κότο, σιτάρ και άρπα.
left|thumb|230px|Οι Rolling Stones σε συναυλία στη Σουηδία το 1966 Η βρετανική έκδοση του άλμπουμ αποτελούνταν από 14 κομμάτια και εκδόθηκε χρονικά ανάμεσα στις κυκλοφορίες των σινγκλ "19th Nervous Breakdown" και "Paint It Black", γνωρίζοντας τεράστια επιτυχία αφού ανέβηκε στην κορυφή του καταλόγου επιτυχιών της πατρίδας τους για οκτώ εβδομάδες.
Η αμερικάνικη του έκδοση είχε διαφορετικό εξώφυλλο και τρία κομμάτια λιγότερα από τη βρετανική έκδοση, αφού έμειναν εκτός τα "Out of Time", "Take It or Leave It", "What to Do" και "Mother's Little Helper", ενώ προστέθηκε το "Paint It Black". Το τελευταίο κυκλοφόρησε σε μορφή σινγκλ και ανέβηκε στην κορυφή του Billboard, ενώ το "Mother's Little Helper" μπήκε στο Top-10 και το "Lady Jane" έφθασε μέχρι το # 24. Ο δίσκος έφθασε μέχρι τη δεύτερη θέση των αμερικάνικων τσαρτ, παραμένοντας στον κατάλογο επιτυχιών για έναν χρόνο, με αποτέλεσμα να βραβευθεί ως πλατινένιος.
Οι κριτικές για το άλμπουμ υπήρξαν θετικές, με το "Allmusic" να του δίνει την άριστη βαθμολογία των πέντε αστέρων, το "Discogs" με 4,4 / 5, ο Mark Prindle με 8 / 10 και το "Sputnik Music" με μέσο όρο βαθμολογιών 4 / 5.
Το περιοδικό "Rolling Stone" κατέταξε το "Aftermath" στην 109η θέση της λίστας με τα 500 καλύτερα άλμπουμ όλων των εποχών, ενώ ο Ρόμπερτ Ντάιμερι το συμπεριέλαβε στο βιβλίο του με τίτλο "1001 Albums You Must Hear Before You Die".
Βραβεία
Aftermath (άλμπουμ)
Μέλη των Rolling Stones
Οι μουσικοί οι οποίοι ηχογράφησαν τα κομμάτια του "Aftermath" ήταν οι εξής:
Πηγές
Κατηγορία:Δισκογραφία των Rolling Stones Κατηγορία:Άλμπουμ του 1966
Στρατονίκη
Το λήμμα Στρατονίκη μπορεί να αναφέρεται σε κάποιο από τα παρακάτω:
Real Comics
right|200px|thumb|Το εξώφυλλο του πρώτου τεύχους Το Real Comics είναι ελληνικό περιοδικό κόμικς που εκδίδεται από την εταιρεία Ψυχής τα Λαμπυρίσματα.
Το «Real Comics» είναι ένα περιοδικό ανθολογίας με διάφορες ιστορίες που δημοσιεύονται είτε σε συνέχειες είτε αυτοτελείς. Χαρακτηριστικό της έκδοσης είναι ότι αντίθετα με άλλα παρόμοια περιοδικά περιέχει ιστορίες αποκλειστικά ελλήνων δημιουργών και όχι μεταφράσεις ξένων. Η κυκλοφορία του ξεκίνησε τον Μάρτιο του 2006 και οι σελίδες του είναι ασπρόμαυρες. Υπεύθυνος της ύλης του είναι ο συγγραφέας του Ύψιλον, Βασίλης Χειλάς.
Το «Real Comics» στοχεύοντας στην ανάδειξη νέων ελλήνων δημιουργών κόμικς διοργανώνει ανά εξάμηνο διαγωνισμούς κόμικς τόσο στον τομέα του σχεδίου όσο και σε αυτόν του σεναρίου.
Κατηγορία:Ελληνικά περιοδικά κόμικς
Κουλόμπ (μονάδα μέτρησης)
Το Κουλόμπ (Αγγλ. Coulomb) είναι η μονάδα μέτρησης ηλεκτρικού φορτίου και το σύμβολό της είναι το C. Το όνομά της το πήρε από τον διακεκριμένο Γάλλο φυσικό Σαρλ Ογκουστίν ντε Κουλόμπ.
Ορισμός
Το 1 κουλόμπ ορίζεται ως το ποσό του ηλεκτρικού φορτίου που περνάει μέσα σε ένα δευτερόλεπτο από έναν αγωγό ο οποίος και διαρρέεται από ρεύμα έντασης ενός (1) αμπέρ.
Μπορεί επίσης να οριστεί και με τη βοήθεια της χωρητικότητας και της τάσης, όπου 1 κουλόμπ ορίζεται ως 1 φαράντ χωρητικότητας επί 1 βολτ διαφοράς δυναμικού:
Με αυτή την έννοια, ένα C είναι το φορτίο που περιέχεται σε πυκνωτή χωρητικότητας ενός φαράντ, ανάμεσα στους οπλισμούς του οποίου υπάρχει διαφορά δυναμικού ενός V.
Το κουλόμπ είναι μεγάλη μονάδα φορτίου, και συνήθως χρησιμοποιούνται τα υποπολλαπλάσιά του. Τα πιο γνωστά υποπολλ/σια είναι τα mC (μιλικουλόμπ, 10-3C), μC (μικροκουλόμπ, 10-6C), nC (νανοκουλόμπ, 10-9C)και pC (πικοκουλόμπ, 10-12C).
1 κουλόμπ είναι ισοδύναμο με φορτίο 6.242×1018 πρωτονίων ή ηλεκτρονίων (στη δεύτερη περίπτωση με αρνητικό πρόσημο) ή αλλιώς ένα ηλεκτρόνιο (ή πρωτόνιο) έχει φορτίο 1 / 6.242×1018 κουλόμπ = ~1,6×10-19 κουλόμπ.
Κατηγορία:Μονάδες ηλεκτρισμού Κατηγορία:Παραγόμενες μονάδες του SI
Ευδοκία (ταινία)
Η Ευδοκία είναι ελληνική ταινία του 1971. Κέρδισε βραβείο Α΄ γυναικείου ρόλου στο Φεστιβάλ Θεσσαλονίκης και έγινε διάσημη για το μουσικό θέμα της, ένα ζεϊμπέκικο που έγραψε ο Μάνος Λοΐζος, που πλέον θεωρείται κλασικό.
Πλοκή
Σε μία μικρή επαρχιακή πόλη της Βόρειας Ελλάδας, ο λοχίας πεζικού Γιώργος Μπάσκος (Γιώργος Κουτούζης) θα γνωρίσει την Ευδοκία (Μαρία Βασιλείου), μία πόρνη. Οι δυο τους ερωτεύονται κεραυνοβόλα και παντρεύονται. Αλλά ο συντηρητισμός της επαρχίας, οι κατεστημένες αξίες, το κοινωνικό σύστημα και οι προκαταλήψεις δυσκολεύουν τη ζωή τους. Η απόπειρά τους να αντιμετωπίσουν την καθεστηκυία τάξη πραγμάτων αποτυγχάνει και συντρίβεται, όπως στις αρχαίες τραγωδίες.
Το ζεϊμπέκικο της Ευδοκίας
Σχεδόν μυθικές διαστάσεις έχει πάρει το μουσικό θέμα της ταινίας, ένα ζεϊμπέκικο που έγραψε ο Μάνος Λοΐζος. Το ζεϊμπέκικο αυτό χορεύει ο λοχίας Μπάσκος στα πρώτα λεπτά της ταινίας, στο μαγαζί που συναντά για πρώτη φορά την Ευδοκία, η οποία του χτυπά παλαμάκια, προκαλώντας την οργή του νταβατζή της, ενός διεφθαρμένου πρώην χωροφύλακα.
Όταν τελείωσε με τη μουσική του ζεϊμπέκικου, ο Λοΐζος το έδωσε στον Λευτέρη Παπαδόπουλο για να του γράψει στίχους, αλλά ο Παπαδόπουλος αρνήθηκε λέγοντάς του ότι «αυτό το πράγμα δεν παίρνει λόγια, δεν υπάρχουν στίχοι να το υποστηρίξουν».
Στα χρόνια της Μεταπολίτευσης, το συγκεκριμένο κομμάτι αναδείχθηκε στο πιο διάσημο ίσως ζεϊμπέκικο στην Ελλάδα, και ανάμεσα σ´ αυτούς που το χόρευαν ήταν και ο Έλληνας πρωθυπουργός Ανδρέας Παπανδρέου.
Γυρίσματα
Παρόλο που σύμφωνα με το σενάριο η ταινία διαδραματίζεται σε «μια μικρή επαρχιακή πόλη της Βόρειας Ελλάδας», στην πραγματικότητα τα γυρίσματα έγιναν εξ ολοκλήρου στην Αττική (μεταξύ άλλων σε Χαϊδάρι, Αιγάλεω, Αγία Παρασκευή και Κηφισιά). Η διάσημη σκηνή του ζεϊμπέκικου γυρίστηκε σε ένα ταβερνάκι στην Κάτω Κηφισιά.
Προβολές
Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης στο πλαίσιο του αφιερώματος ''Αλέξης Δαμιανός: Ο λυρισμός της βίας. ''
Πηγές
Κατηγορία:Ταινίες του 1971 Ευδοκία Κατηγορία:Ελληνόφωνες ταινίες Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες σε σκηνοθεσία Αλέξη Δαμιανού Κατηγορία:Ταινίες τοποθετημένες στην Ελλάδα
Vanity/Nemesis
Vanity/Nemesis είναι ο τίτλος του πέμπτου άλμπουμ του ελβετικού metal συγκροτήματος Celtic Frost, το οποίο κυκλοφόρησε τον Απρίλιο του 1990 μέσω της δισκογραφικής εταιρίας "Noise Records".
Οι κριτικές για το άλμπουμ υπήρξαν ανάμεικτες, με το "AllMusic" να το βαθμολογεί με τέσσερα αστέρια με άριστα τα πέντε και το γερμανικό "Metal Hammer" με 4 / 5, αλλά το "Metal Storm" να του δίνει μέσο όρο βαθμολογιών 6,5 / 10.
Ο δίσκος αποτέλεσε επιστροφή για το συγκρότημα στην αρχική μορφή του, παρουσιάζοντας ένα σύνολο που βασιζόταν στο thrash metal με κάποιες gothic επιρροές.
Αυτός ήταν και ο τελευταίος στούντιο δίσκος που κυκλοφόρησαν οι Celtic Frost πριν την αρχική τους διάλυση, το 1993.
Λίστα Τραγουδιών
* Μόνο στην επανέκδοση του 1999
Μέλη των Celtic Frost
Οι μουσικοί οι οποίοι ηχογράφησαν το "Vanity/Nemesis" ήταν οι εξής:
Πηγές
Κατηγορία:Δισκογραφία των Celtic Frost Κατηγορία:Άλμπουμ του 1990
Έλενα Φεράντε
Έλενα Φεράντε (Elena Ferrante) είναι το λογοτεχνικό ψευδώνυμο σύγχρονης Ιταλίδας συγγραφέως. Τα βιβλία της έχουν μεταφραστεί σε πολλές γλώσσες. Η Τετραλογία της Νάπολης είναι μεταξύ των πιο γνωστών της έργων.
Το 2016 το περιοδικό Time κατέταξε την Έλενα Φεράντε ανάμεσα στους 100 πιο επιδραστικους ανθρώπους της εποχής μας.
Συγγραφικό έργο
Η Φεράντε είναι συγγραφέας αρκετών βιβλίων, με γνωστότερο το τετράτομο έργο της Τετραλογίας της Νάπολης, σχετικά με δύο ευφυή και οξυδερκή κορίτσια από τη Νάπολη που προσπαθούν να χτίσουν τις ζωές τους μέσα σε ένα βίαιο και σαγηνευτικό κοινωνικό περιβάλλον. Η σειρά αποτελείται από το “Η υπέροχη φίλη μου” (2012), “Το νέο όνομα” (2013), “Αυτοί που φεύγουν και αυτοί που μένουν” (2014) και “Η ιστορία της χαμένης κόρης” (2015) η οποία ήταν υποψήφια για το ιταλικό λογοτεχνικό βραβείο "Strega".
Η πρώτη αγγλική μετάφραση της δουλειάς της ήταν η έκδοση του διηγήματός της “Delia's Elevator” που μεταφράστηκε από την Adria Frizzi και εντάχθηκε στην ανθολογία “After The War” (2004). Η ιστορία αφηγείται τις αντιδράσεις της κεντρικής ηρωίδας όταν έρχεται αντιμέτωπη με την κηδεία της μητέρας της και επιστρέφει στο ασφαλές καταφύγιό της, το παλιό ασανσέρ στο πατρικό της σπίτι.
Το τέταρτο βιβλίο της Τετραλογίας της Νάπολης, "Η ιστορία της χαμένης κόρης", βρέθηκε στα 10 καλύτερα βιβλία του 2015 των New York Times.
Παραπομπές
Κατηγορία:Ιταλοί συγγραφείς
Στα οδοφράγματα
Στα οδοφράγματα (ισπανικά: A Las Barricadas) ήταν ένα από τα πιο δημοφιλή τραγούδια των αναρχικών της Ισπανίας κατά τη διάρκεια του Ισπανικού εμφυλίου πολέμου. To «A Las Barricadas» είναι βασισμένο στη μελωδία του Warszawianka 1831 roku. Οι στίχοι γράφτηκαν το 1936 από τον Βαλεριάνο Ορομπόν Φερνάντεθ.
«Η συνομοσπονδία» που αναφέρεται στο τέλος του τραγουδιού αυτού, ήταν η CNT (Confederación Nacional del Trabajo - «Εθνική Συνομοσπονδία Εργατών»), που ήταν τότε το μεγαλύτερο εργατικό συνδικάτο και η κύρια οργάνωση των αναρχικών στην Ισπανία και μια σημαντική δύναμη που αντιτάχθηκε στο στρατιωτικό χτύπημα του Φρανθίσκο Φράνκο ενάντια στην ισπανική Δημοκρατία μεταξύ 1936 και 1939.
Παραπομπές
Κατηγορία:Πολιτικά τραγούδια Κατηγορία:Αναρχισμός Κατηγορία:Τραγούδια του 1936 Κατηγορία:Ιστορία του αναρχισμού Κατηγορία:Ισπανικά τραγούδια Κατηγορία:Ισπανόφωνα τραγούδια
Νεράιδα Νεβρόπολης Αγράφων Καρδίτσας
Η Νεράιδα είναι ορεινός οικισμός του νομού Καρδίτσας σε υψόμετρο 1.120 μέτρων, στις πλαγιές του όρους Βουτσικάκι των Αγράφων πάνω από την λίμνη Πλαστήρα και αποτελεί έναν από τους πιο ορεινούς οικισμούς της Θεσσαλίας.
Η Νεράιδα ανήκει στην Τοπική Κοινότητα Πεζούλας του Δήμου Λίμνης Πλαστήρα και ο πληθυσμός της, σύμφωνα με την απογραφή του 2011, είναι 17 κάτοικοι.
Σημείωση
Στον Δήμο Καρδίτσας υπάρχει ο συνώνυμος οικισμός Νεράιδα.
Παραπομπές
Κατηγορία:Χωριά του νομού Καρδίτσας Κατηγορία:Δήμος Λίμνης Πλαστήρα
Κρατικός Αερολιμένας Καβάλας «Μέγας Αλέξανδρος»
Ο Κρατικός Αερολιμένας Καβάλας «Μέγας Αλέξανδρος» (συντομογραφίες IATA: KVA, ICAO: LGKV ΥΠΑ: ΚΑΚΒΑ) είναι εγκατεστημένος στην ευρύτερη περιοχή της κοινότητας Αγιάσματος  (3 χλμ από τον οικισμό Αγιάσματος) του δήμου Νέστου και είναι ανατολικά της Καβάλας κοντά στην Χρυσούπολη και σε απόσταση 30χλμ από την Καβάλα και 12χλμ από την Χρυσούπολη.
Ο Αερολιμένας Καβάλας άρχισε να λειτουργεί το 1952 στις εγκαταστάσεις της Πολεμικής Αεροπορίας κοντά στο χωριό Αμυγδαλεώνας, μέχρι την 12η Οκτωβρίου 1981 που μεταφέρθηκε στην θέση που λειτουργεί μέχρι σήμερα. Από την έναρξη της λειτουργίας του λειτούργησε σαν Αερολιμένας Εσωτερικών Συγκοινωνιών, μέχρι τις 16 Δεκεμβρίου 1987 που εντάχθηκε στους Διεθνείς Αερολιμένες της χώρας. Λειτουργεί σε επίπεδο Διεύθυνσης Δημόσιας Υπηρεσίας.
Προορισμοί
Οι προορισμοί που εξυπηρετούνται από το αεροδρόμιο της Καβάλας είναι οι εξής:
Εγκαταλελειμμένο αεροσκάφος
Το Lockheed L-1011 TriStar ανήκε αρχικά στη British Airways, ενώ αργότερα περιήλθε στην ιδιοκτησία της Kuwait Airways και πραγματοποιούσε επί σειρά ετών απευθείας πτήσεις από την Ευρώπη στην Αμερική (κατά κύριο λόγο στις ΗΠΑ), έχοντας μεγάλη αυτονομία καυσίμου χωρίς να χρειάζεται ανεφοδιασμό σε κάποιο αεροδρόμιο της «Γηραιάς Ηπείρου». Μετά την κατάρρευση των «Δίδυμων Πύργων», πολλές αεροπορικές εταιρείες μείωσαν το μεταφορικό τους έργο προς την άλλη πλευρά του Ατλαντικού. Έτσι, η Kuwait Airways αναγκάστηκε να αφήσει το συγκεκριμένο αεροσκάφος στο αεροδρόμιο της Χρυσούπολης, χρησιμοποιώντας το ως χώρο στάθμευσης, πληρώνοντας ένα συμβολικό ενοίκιο για το πάρκινγκ.
Με τα χρόνια, το συγκεκριμένο Lockheed L-1011 TriStar κατάντησε «κουφάρι», αφού δεν έχει πλέον πτητική ικανότητα, ενώ για ένα χρέος προς το ελληνικό δημόσιο από την αεροπορική εταιρεία του Κουβέιτ, το αεροσκάφος κατασχέθηκε πέρασε στην κυριότητα του Υπουργείου Οικονομικών. Έκτοτε, έγιναν αρκετοί πλειοδοτικοί διαγωνισμοί, όμως ουσιαστικό ενδιαφέρον για το αεροσκάφος δεν υπήρξε, το οποίο πλέον είτε θα αξιοποιηθεί για χρήση ανταλλακτικών είτε με έναν διαφορετικό τρόπο, πρωτόγνωρο μεν για τα ελληνικά δεδομένα, αλλά σύνηθες για πολλές χώρες του εξωτερικού.
Σχολή εκπαίδευσης πιλότων
Στον Αερολιμένα εγκαταστάθηκε και λειτουργεί από την 1η Ιουλίου 2006 η σχολή εκπαίδευσης πιλότων αεροσκαφών Egnatia Aviation.
Εξωτερικοί σύνδεσμοι
Καβαλα Αερολιμένας
Βιβλικές μονάδες μέτρησης
Οι μονάδες μέτρησης που ίσχυαν κατά τους βιβλικούς χρόνους στη Μέση Ανατολή και ιδιαίτερα στη Παλαιστίνη ήταν:
Πηγές
Κατηγορία:Βίβλος Κατηγορία:Μονάδες μέτρησης
Δήμος Φαλώρειας
Ο Δήμος Φαλώρειας υπήρξε δήμος της Ελλάδας στο νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα τον οικισμό Κεφαλόβρυσο.
Με τη διοικητική μεταρρύθμιση του 2011 (Σχέδιο Καλλικράτης), ο Δήμος Φαλώρειας ενσωματώθηκε στο νέο διευρυμένο Δήμο Τρικκαίων της Περιφέρειας Θεσσαλίας. Τα όρια του πρώην Δήμου Φαλώρειας ταυτίζονται με τα όρια της Δημοτικής Ενότητας Φαλώρειας του Δήμου Τρικκαίων.
Διοικητική διαίρεση
Ο Δήμος Φαλώρειας περιλάμβανε τα παρακάτω δημοτικά/τοπικά διαμερίσματα και οικισμούς:
Δήμαρχοι
μικρογραφία|Το Δημαρχείο Φαλωρείας στο Κεφαλόβρυσο|240x240εσ Δήμαρχοι Φαλώρειας διετέλεσαν οι εξής:
Αναφορές
Φ
Σούπερ Λίγκα 2010–11
Η Σούπερ Λίγκα 2010–11 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2010–11 ήταν το 52ο που διεξήχθη σε μορφή εθνικής κατηγορίας, το 32ο από καταβολής του επαγγελματικού ποδοσφαίρου και 5ο με την ονομασία Σούπερ Λιγκ. Ξεκίνησε στις 30 Αυγούστου 2010 και η κανονική περίοδος ολοκληρώθηκε στις 17 Απριλίου 2011, ενώ τα play off στις 25 Μαΐου 2011. Στο πρωτάθλημα συμμετείχαν 16 ομάδες, οι 13 πρώτες της προηγούμενης περιόδου, οι δύο πρώτες ομάδες της Β' εθνικής (2009–10) και μία ομάδα της Β' εθνικής που αναδείχθηκε νικήτρια των αγώνων play off. Πρωταθλητής αναδείχθηκε για 38η φορά στην ιστορία του ο Ολυμπιακός.
Υπόθεση στημένων αγώνων
Το πρωτάθλημα της περιόδου 2010-11 σκιάστηκε από την υπόθεση των στημένων αγώνων που ήρθε στο φως στο τελείωμα της προηγούμενης αγωνιστικής περιόδου. Εμπλεκόμενες στην υπόθεση υπήρξαν και ομάδες που αγωνίζονταν στο πρωτάθλημα της Α΄ Εθνικής.
Από το φθινόπωρο του 2009 η UEFA είχε ενημερώσει την ΕΠΟ για υπόθεση στημένων αγώνων στις ελληνικές διοργανώσεις ποδοσφαίρου. Τον Οκτώβριο ο πρόεδρος της ΕΠΟ παρέλαβε από την ΟΥΕΦΑ τον φάκελο με την υπόθεση αυτή. Τον Απρίλιο του 2011 ο βουλευτής του πολιτικού κόμματος ΛΑ.Ο.Σ., Αθανάσιος Πλεύρης έφερε στο φως της δημοσιότητας τη λίστα με τους στημένους αγώνες που είχε παραδώσει η ΟΥΕΦΑ στις ελληνικές αρχές. Η λίστα περιλάμβανε 27 ύποπτους αγώνες, απ’ τους οποίους οι δύο αφορούσαν αγώνες Α' Εθνικής, οι τρεις αγώνες Κυπέλλου και οι 22 αγώνες Β' Εθνικής. Ανάλογα με τον βαθμό βεβαιότητας της ΟΥΕΦΑ, οι αναμετρήσεις συνοδεύονταν από τους χαρακτηρισμούς, «άκρως διεφθαρμένο», «διεφθαρμένο», «σοβαρά ύποπτο», «ύποπτο», «ελαφρώς ύποπτο». Μετά τη δημοσιοποίηση της υπόθεσης ο Άρειος Πάγος ζήτησε να διεξαχθεί έρευνα από τους κατά τόπους εισαγγελείς.
Με βάση το πόρισμα της έρευνας, τον Ιούνιο του 2011 ασκήθηκαν ποινικές διώξεις σε 85 εμπλεκόμενους και σε 15 από αυτούς εκδόθηκαν άμεσα εντάλματα σύλληψης. Τρεις από αυτούς κρίθηκαν προφυλακιστέοι: ο Αχιλλέας Μπέος (μεγαλομέτοχος του Ολυμπιακού Βόλου) ο Γιώργος Τσακογιάννης (μεγαλομέτοχος της Ηλιούπολης) και ο Βασίλειος Καρακούλιας (ο οποίος διατηρούσε γραφείο παράνομου στοιχηματισμού). Προφυλακιστέος κρίθηκε πολύ αργότερα, καθώς παρέμενε καταζητούμενος για μεγάλο διάστημα, ο Μάκης Ψωμιάδης ο οποίος φερόταν ως ο ουσιαστικός ιδιοκτήτης της ΠΑΕ Καβάλας.
Στα μέσα Ιουλίου ήρθαν στο φως νέοι ύποπτοι αγώνες για τους οποίους σχηματίστηκε νέα δικογραφία. Με βάση τα νέα στοιχεία ασκήθηκαν διώξεις σε τρεις ομάδες της Α΄Εθνικής, στον Αστέρα Τρίπολης, στον ΠΑΣ Γιάννινα και στον ΟΦΗ. Στις 30 Σεπτεμβρίου η Πειθαρχική Επιτροπή της Σούπερ Λίγκας αποφάσισε υποβιβασμό του Αστέρα Τρίπολης, ενώ απάλλαξε τις άλλες δύο ομάδες. Τελικά στις 11 Οκτωβρίου, η επιτροπή Εφέσεων της ΕΠΟ δικαίωσε τον Αστέρα Τρίπολης, ο οποίος παρέμεινε στο πρωτάθλημα της περιόδου 2011-12
Υπόθεση υποβιβασμού της «Ηρακλής Θεσσαλονίκης Π.Α.Ε.» το 2011
Με αποφάσεις των αρμόδιων αθλητικών οργάνων, ο Γ.Σ. Ηρακλής Θεσσαλονίκης γνώρισε τρεις διαδοχικούς υποβιβασμούς μέσα σε διάστημα λίγων μηνών, καταλήγοντας από τη Super League 2010-2011 στη Δ΄ Εθνική Κατηγορία 2011-2012, παρόλο που αγωνιστικά είχε εξασφαλίσει την παραμονή του, τερματίζοντας στην 11η θέση της βαθμολογίας. Λίγο μετά το τέλος του πρωταθλήματος 2010-2011, το Πρωτοβάθμιο Όργανο Αδειοδότησης της Ε.Π.Ο. δεν χορήγησε άδεια συμμετοχής στην «Ηρακλής Θεσσαλονίκης Π.Α.Ε.» για το πρωτάθλημα της περιόδου 2011-2012, με αποτέλεσμα να υποβιβαστεί στη Β΄ Εθνική 2011-2012. Η «Ηρακλής Θεσσαλονίκης Π.Α.Ε.» άσκησε έφεση, η οποία όμως απορρίφθηκε από την επιτροπή εφέσεων αδειοδότησης της Ε.Π.Ο.
Στις 12 Μαΐου 2011, ο πρόεδρος της Ε.Π.Ο. Σοφοκλής Πιλάβιος γνωστοποίησε στην επιτροπή μορφωτικών υποθέσεων της Βουλής των Ελλήνων πως η «Ηρακλής Θεσσαλονίκης Π.Α.Ε.» είχε καταθέσει πλαστή ασφαλιστική και φορολογική ενημερότητα για να μπορέσει να πραγματοποιήσει μεταγραφές κατά τη μεταγραφική περίοδο του Ιανουαρίου 2011. Για το γεγονός της πλαστής ενημερότητας, η Π.Α.Ε. του «Α.Γ.Σ. Αστέρα Τρίπολης», ο οποίος είχε τερματίσει 14ος στο πρωτάθλημα και υποβιβαζόταν, προχώρησε σε καταγγελία προς την Πειθαρχική Επιτροπή της Super League, σε βάρος της «Ηρακλής Θεσσαλονίκης Π.Α.Ε.», ζητώντας να αφαιρεθούν από την ομάδα της Θεσσαλονίκης επτά βαθμοί από το πρωτάθλημα. Η πειθαρχική επιτροπή της Super League αποφάσισε υποβιβασμό της «Ηρακλής Θεσσαλονίκης Π.Α.Ε.» διά της κατάληψης της τελευταίας θέσης στον βαθμολογικό πίνακα του πρωταθλήματος 2010-2011. Με την απόφαση αυτή, ο «Α.Γ.Σ. Αστέρας Τρίπολης» κατέλαβε τη 13η θέση και παρέμεινε στην Α΄ Εθνική Κατηγορία 2011-2012.
Η «Ηρακλής Θεσσαλονίκης Π.Α.Ε.» στη συνέχεια κατέφυγε στο Αθλητικό Διαιτητικό Δικαστήριο (CAS) ζητώντας την ακύρωση της απόφασης της Ε.Π.Ο. και τη μη επικύρωση της βαθμολογίας. Το CAS απέρριψε το αίτημα της «Ηρακλής Θεσσαλονίκης Π.Α.Ε.» για μη επικύρωση της βαθμολογίας, αλλά αποφάσισε να επανεξεταστεί ο φάκελος της από τη δευτεροβάθμια επιτροπή της Ε.Π.Ο. Η «Ηρακλής Θεσσαλονίκης Π.Α.Ε.» προχώρησε σε νέα προσφυγή στο Τακτικό Διαιτητικό Δικαστήριο της ΕΠΟ, το οποίο την έκανε δεκτή και επέστρεψε την υπόθεση του υποβιβασμού της για την πλαστή ενημερότητα στην Επιτροπή Εφέσεων της Ομοσπονδίας. Η Επιτροπή Εφέσεων, στις 5 Σεπτεμβρίου 2011, απέρριψε για δεύτερη φορά το αίτημα της «Ηρακλής Θεσσαλονίκης Π.Α.Ε.», οδηγώντας την ομάδα οριστικά στη Β' Εθνική Κατηγορία 2011-2012.
Μετά από αυτή την εξέλιξη, η «Ηρακλής Θεσσαλονίκης Π.Α.Ε.» αποφάσισε να καταφύγει στα πολιτικά δικαστήρια για να δικαιωθεί. Όμως, αυτή η κίνηση είχε ως αποτέλεσμα να οδηγηθεί η ομάδα στη Γ' Εθνική Κατηγορία 2011-2012, καθώς σύμφωνα με τον πειθαρχικό κώδικα της Ε.Π.Ο. απαγορεύεται η προσφυγή στα πολιτικά δικαστήρια.
Η "χαριστική βολή" για την «Ηρακλής Θεσσαλονίκης Π.Α.Ε.» δόθηκε στις 27 Σεπτεμβρίου 2011, όταν η Επιτροπή Επαγγελματικού Αθλητισμού υποβίβασε τον σύλλογο στην πρώτη μη επαγγελματική κατηγορία, στη Δ΄ Εθνική Κατηγορία 2011-2012, επειδή δεν είχε καταθέσει φάκελο συμμετοχής στα επαγγελματικά πρωταθλήματα.
Στοιχεία ομάδων
Χρησιμοποιήθηκαν ακόμα: Το Παμπελοποννησιακό Στάδιο στους 5 πρώτους αγώνες της Κέρκυρας λόγω μη έγκαιρης αποπεράτωσης εργασιών της έδρας της, το Στάδιο Αλκαζάρ στους 6 πρώτους αγώνες της Λάρισας πριν μετακινηθεί στο νέο της γήπεδο και ακόμα το Γήπεδο Απόστολος Νικολαΐδης και το Γήπεδο Ριζούπολης, λόγω προσωρινού προβλήματος του χορτοτάπητα του Ολυμπιακού Σταδίου.
Βαθμολογία
Η βαθμολογία όπως επικυρώθηκε από τη Σούπερ Λιγκ, μετά την απόφαση για υποβιβασμό του Ηρακλή δια της κατάληψης της τελευταίας θέσης στη βαθμολογία:
Play off
Στα play off συμμετείχαν οι ομάδες που τερμάτισαν στις θέσεις 2 έως 5 στην κανονική περίοδο. Την πρώτη θέση σ' αυτό το μίνι πρωτάθλημα κατέκτησε ο Παναθηναϊκός, εξασφαλίζοντας τη συμμετοχή του στον 3ο προκριματικό γύρο του επόμενου Champions League. Οι επόμενες τρεις ομάδες της κατάταξης εξασφάλισαν θέσεις στις προκριματικές φάσεις του Europa League της περιόδου 2011–12.
Κριτήρια κατάταξης: Οι ομάδες ξεκίνησαν με τους εξής βαθμούς:
Παραπομπές
38.volos247.eu SuperLeague LIVE
Κωνσταντίνος Γιωτόπουλος
Ο Κωνσταντίνος Γιωτόπουλος (Πέτσανη 1878-1960) ήταν αρχιτέκτονας απόφοιτος της Σχολής Καλών Τεχνών Κωνσταντινουπόλεως 1908, ο οποίος εργάστηκε στη Θεσσαλονίκη μαζί με τους Συμεών Μυλωνά και Ευθύμιο Κοτζαμπασούλη.
Έργα του
Το "Βοσπόριον Μέγαρον" ήταν ιδιοκτησίας Χρήστου Μπιλύρη και Ιωακείμ Αλεξιάδη μέχρι το 1930. Το Μέγαρο Σπύρου, ανοικοδομήθηκε το 1927 με οικοδομική άδεια για λογαριασμό των Θωμά Μελλή και Ιωάννη Τσαπάνου, αλλά από το 1934 το κτήριο αγοράστηκε από την οικογένεια Σπύρου. Το 1940 κρίνεται από αρμόδια επιτροπή ώς το πλέον ασφαλές κτήριο της ευρύτερης περιοχής και το υπόγειό του χρησιμοποιείται κατά την διάρκεια των βομβαρδισμών ώς καταφύγιο για τους περιοίκους.
Παραπομπές
Κατηγορία:Έλληνες αρχιτέκτονες
Περικλής Κακούσης
Ο  Περικλής Κακούσης (Αίγινα, 1879 - 1939 ) ήταν Έλληνας αρσιβαρίστας, ο οποίος πήρε χρυσό μετάλλιο στους Ολυμπιακούς Αγώνες του 1904 στο Σεντ Λούις. Έλαβε μέρος και στους Β΄ Διεθνείς Ολυμπιακούς Αγώνες του 1906 στην Αθήνα.
Βιογραφικά στοιχεία
Ο Κακούσης γεννήθηκε το 1879 και καταγόταν από την Αίγινα. Ήταν βραχύσωμος και γεροδεμένος και ασχολήθηκε με την άρση βαρών, επειδή από μικρός λόγω φτώχειας υποχρεώθηκε να ασχοληθεί με χειρωνακτικές εργασίες. Δεν είχε καλή τεχνική αλλά είχε τεράτιες δυνατότητές. Ήταν αθλητής του Πανελληνίου και το 1904 αποφάσισε να λάβει μέρος στην Ολυμπιάδα καλύπτοντας εν μέρει ο ίδιος τα έξοδα, διότι σκόπευε να παραμείνει μόνιμα εκεί. Κατέκτησε το χρυσό μετάλλιο στο αγώνισμα της άρσης βαρών με δύο χέρια, σηκώνοντας 111,67 κιλά (246 λίβρες), 27 περισσότερα από το δεύτερο αθλητή. Οι 246 λίβρες αποτελούσαν παγκόσμιο ρεκόρ (4 ουγγιές πάνω από το προηγούμενο). Μετά τη νίκη του παρέμεινε μόνιμα στις ΗΠΑ ως μετανάστης και ασχολήθηκε με την επαγγελματική πάλη και άλλες εργασίες.
Το 1905 όταν και βρισκόταν στις ΗΠΑ προσκάλεσε σε αγώνα πυγμαχίας τον αμερικανό πυγμάχο Ντζιμ Σήαρ αλλά ο προγραματισμένος αγώνας στην Νέα Υόρκη αναβλήθηκε. Τελικά κανονίστηκε νέα συνάντηση στην Φιλαδέλφεια στο δημαρχείο της πόλης. Ο Κακούσης έχασε μετά από έναν συγκλονιστικό αγώνα στον δεύτερο γύρο με νοκ άουτ.
Το 1906 ήρθε στους μεσοολυμπιακούς και πήρε την έκτη θέση, στο ίδιο αγώνισμα με 121,50 κ. έλαβε μέρος και στην ελληνική δισκοβολία, αλλά δεν προκρίθηκε στον τελικό. Είναι χαρακτηριστικό ότι δεν θέλησε να εγγραφεί ποτέ σε αμερικανινκό σύλλογο, αν και είχε προτάσεις. Δήλωνε πάντα αθλητής του Πανελληνίου Γ.Σ. Προς τιμήν του και προς τιμήν του Τόφαλου, η Ελληνική Ομοσπονδία Άρσης Βαρών διοργανώνει το διεθνές τουρνουά "Τόφαλος-Κακούσης".
Στην Ολυμπιάδα του 1904 μετείχε και στην εθνική ομάδα της διελκυστίνδας, που ουσιαστικά ήταν η ομάδα του Πανελλήνιου, που κατέλαβε την 5η θέση.
Εξωτερικοί σύνδεσμοι
Κατηγορία:Έλληνες Ολυμπιονίκες Κατηγορία:Έλληνες αθλητές της άρσης βαρών Κατηγορία:Έλληνες πυγμάχοι Κατηγορία:Αρσιβαρίστες Πανελληνίου Κατηγορία:Αρσιβαρίστες στους Θερινούς Ολυμπιακούς Αγώνες 1904 Κατηγορία:Αθλητές της διελκυστίνδας στους Θερινούς Ολυμπιακούς Αγώνες 1904 Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Διάσκεψη της Μόσχας (1944)
Η Τέταρτη Διάσκεψη της Μόσχας, γνωστή και ως Διάσκεψη του Τολστόι λόγω του κωδικού ονόματος της Τολστόι, μεταξύ των Συμμάχων του Β΄ Παγκοσμίου Πολέμου έλαβε χώρα στη Μόσχα από τις 9 Οκτωβρίου έως τις 19 Οκτωβρίου του 1944.
Αντιπρόσωποι της Σοβιετικής Ένωσης στη διάσκεψη ήταν ο ηγέτης της Σοβιετικής Ένωσης Ιωσήφ Στάλιν και ο Σοβιετικός υπουργός εξωτερικών Βιατσεσλάβ Μιχαήλοβιτς Μολότωφ. Αντιπρόσωποι του Ηνωμένου Βασιλείου ήταν ο ο Βρετανός πρωθυπουργός Ουίνστον Τσώρτσιλ και ο Βρετανός υπουργός εξωτερικών Άντονι Ήντεν. Ο Βρετανός Γενικός Αρχηγός των Επιτελείων Σερ Σερ Άλαν Μπρουκ ήταν παρών, όπως και ο πρέσβης των Ηνωμένων Πολιτειών Αμερικής στη Μόσχα, Άβερελ Χάριμαν, και ο Αμερικανός στρατηγός Τζον Ντιν, ως παρατηρητές και αντιπρόσωποι των ΗΠΑ. Επίσης στη διάσκεψη συμμετείχαν και εκπρόσωποι της Εξορισμένης κυβέρνησης της Πολωνίας (που είχε τη βάση της στο Λονδίνο) και εκπρόσωποι της Πολωνικής Επιτροπή Εθνικής Απελευθέρωσης με έδρα το Δουβλίνο.
Θέματα που συζητήθηκαν στη διάσκεψη ήταν η είσοδος της Σοβιετικής Ένωσης στον πόλεμο κατά της Ιαπωνίας, η μεταπολεμική διαίρεση των Βαλκανίων και τα ποσοστά επιρροής Σοβιετικών-Ηνωμένου Βασιλείου με τη μυστική Συμφωνία των Ποσοστών, καθώς και το μέλλον της Πολωνίας. Οι Βρετανοί επίσης συμφώνησαν να επιστρέψουν στη Σοβιετική Ένωση όλους τους πρώην Σοβιετικούς πολίτες, που απελευθέρωσαν από τους Γερμανούς, χωρίς καμία εξαίρεση.
Δείτε επίσης
Κατηγορία:Ιστορία της Σοβιετικής Ένωσης Κατηγορία:Διασκέψεις του Β΄ Παγκοσμίου Πολέμου
Καρυές Ιωαννίνων
Η ονομασία Καρυές Ιωαννίνων μπορεί να αναφέρεται στους εξής οικισμούς:
Ανδρέας Ιωσήφ
Ο Ανδρέας Ιωσήφ (17 Ιουλίου 1915 – 15 Οκτωβρίου 2006) του Μιλτιάδη, ήταν Έλληνας δημοσιογράφος και πολιτικός, που υπηρέτησε ως υφυπουργός στην κυβέρνηση του Πλαστήρα.
Σπουδές και δημοσιογραφική σταδιοδρομία
Γεννήθηκε τον Ιούλιο του 1915 στην Αθήνα και ακολούθησε νομικές σπουδές στο Πανεπιστήμιο των Αθηνών. Ξεκίνησε να δημοσιογραφεί το 1931 στην Εστία. Κατά την Κατοχή πολέμησε και ήταν παράλληλα ανταποκριτής από το Μέτωπο και εργάστηκε στην αρχισυνταξία του παράνομου εντύπου "Καθημερινά Νέα". Στη συνέχεια δούλεψε στις εφημερίδες Ελληνικόν Αίμα (διευθυντής), Ακρόπολις και Απογευματινή. Ήταν διπλωματικός σχολιαστής στο ΕΙΡ (1946-48) και νωρίτερα επιμελείτο το ραδιοφωνικό δελτίο της εξόριστης ελληνικής κυβέρνησης του Καΐρου.
Πολιτική καριέρα
Στις εκλογές του 1950 και του 1951 εξελέγη βουλευτής Αθηνών με το κόμμα της ΕΠΕΚ. Στην κυβέρνηση του Νικολάου Πλαστήρα χρημάτισε υφυπουργός παρά τη Προεδρία της Κυβερνήσεως (και υπουργός Τύπου) από τις 27 Απριλίου 1951 ως τις 10 Απριλίου 1952, οπότε ο ίδιος παραιτήθηκε. Η παραίτησή του έγινε σε ένδειξη διαμαρτυρίας για την εκτέλεση του Μπελογιάννη και των συντρόφων του.
Στη συνέχεια δεν ασχολήθηκε ξανά με την πολιτική αλλά επέστρεψε στη δημοσιογραφία, ως σχολιαστής στην ΥΕΝΕΔ. Το 2005, έναν χρόνο πριν πεθάνει, τιμήθηκε με το Βραβείο Μανώλη Λύτινα για την αντιστασιακή του δράση. Πέθανε στην Αθήνα το 2006 και κηδεύτηκε στις 18 Οκτωβρίου από τον ιερό ναό Αγίων Θεοδώρων, στο Πρώτο Νεκροταφείο Αθηνών. Ήταν παντρεμένος με την επίσης δημοσιογράφο, Μαρία Ρεζάν.
Συγγραφικό έργο
Ο Ανδρέας Ιωσήφ ασχολήθηκε και με τη συγγραφή βιβλίων. Το θεατρικό του έργο "Εκείνο το μεσημέρι στο Ντάλλας" τιμήθηκε με το πρώτο βραβείο στον Καλοκαιρίνειο Διαγωνισμό (1964).
Αναφορές
Κατηγορία:Βουλευτές Αθηνών Κατηγορία:Βουλευτές εκλεγμένοι με την ΕΠΕΚ Κατηγορία:Έλληνες υφυπουργοί παρά τω Πρωθυπουργώ Κατηγορία:Έλληνες δημοσιογράφοι Κατηγορία:Έλληνες αντιστασιακοί
Ερυμάνθεια Αχαΐας
Γενικά στοιχεία
Η Ερύμανθεια απέχει 38 περίπου χιλιόμετρα από την Πάτρα. Έχει υποκαταστήματα πολλών δημόσιων υπηρεσιών, δημοτικό σχολείο, γυμνάσιο, λύκειο, κέντρο υγείας, ταχυδρομείο, ειρηνοδικείο (από το 1935 ) και τραπεζικά υποκαταστήματα. Μέχρι το 1997, με την σύσταση των δήμων, διέθετε και αστυνομικό σταθμό ο οποίος μεταφέρθηκε στην νέα έδρα του δήμου, το Σταυροδρόμι.
Στο μέσο της διαδρομής προς το γειτονικό χωριό Βελιμάχι βρίσκεται το μικρό φράγμα (λιμνοδεξαμενή) Ντασκά.
Ονομασία
Η ονομασία του χωριού οφείλεται στο όρος Ερύμανθος, που δεσπόζει πάνω από χωριό, αντικαθιστώντας το προηγούμενο όνομα του χωριού, που ήταν "Τουρκοχώρι" λόγω της εγκατάστασης εκεί Οθωμανών κατά την περίοδο της Φραγκοκρατίας. Η μετονομασία σε Ερυμάνθια έγινε με το ΦΕΚ 90Α της 27/02/1915.
Ιστορία
Στην Ερυμάνθεια έχουν βρεθεί ίχνη κυκλώπειων τειχών και λείψανα αρχαίου ναού.
Κατά την Φραγκοκρατία στην περιοχή εγκαταστάθηκαν Οθωμανοί, εκχριστιανισμένοι κατά άλλους που υπηρετούσαν τους Φράγκους, από τους οποίους ονομάστηκε Τουρκοχώρι και με αυτό το όνομα αναφέρεται σε όλους τους φορολογικούς καταλόγους και απογραφές. Το 1700 μεταφέρθηκαν από τους Ενετούς στην εκείνη την περιοχή, καθώς και στο χωριό Πουρνάρι Δύμης, 20 οικογένειες Σκλαβούνων, που ήταν ακόλουθοι του Ενετού συνταγματάρχη Ludorecca.
Στη δεύτερη Τουρκοκρατία αναφέρεται ότι ήταν έδρα Αγά και διέθετε και τζαμί. Μετά την απελευθέρωση το τζαμί μετατράπηκε σε οικία, η θέση του ήταν εκεί που βρίσκεται σήμερα η κεντρική πλατεία της Ερυμάνθειας.
Στον Β΄ Παγκόσμιο Πόλεμο, στις 27 και 28 Ιουλίου 1943, αντάρτες υπό την αρχηγία του Καπετάν Ωρίωνα επιτέθηκαν στην Ιταλική φρουρά του χωριού. Στις δύο μάχες που έγιναν οι αντάρτες είχαν μηδαμινές απώλειες σε αντίθεση με του Ιταλούς που είχαν βαριές απώλειες, και όσοι επέζησαν πιάστηκαν αιχμάλωτοι. Επίσης οι αντάρτες αποκόμισαν πλούσιο πολεμικό υλικό. Την επόμενη μέρα, στις 29 Ιουλίου 1943, έφτασε στην Ερυμάνθεια γερμανικός λόχος με 100 άρματα με σκοπό αντίποινα. Ενώ οι κάτοικοι είχαν εγκαταλείψει το χωριό οι Γερμανοί, με διαταγή του Γερμανού φρούραρχου Πατρών, κατέστρεψαν όλα τα σπίτια, αναφέρονται 115 κατεστραμμένες οικίες, εκτός την εκκλησία. Ήταν μάλιστα τέτοιο το μένος τους που κατέστρεψαν αμπέλια, καλλιέργειες και ότι άλλο μπορούσαν.
Η Ερυμάνθεια είναι χαρακτηρισμένη επίσημα ως μαρτυρικό χωριό της Ελλάδας.
Διοικητική εξέλιξη
Το 1835, με την σύσταση των δήμων, το τότε Τουρκοχώρι αποτέλεσε μέρος του Δήμου Ερυμάνθειας με έδρα την Προστοβίτσα. Το 1841, με την κατάργηση του Δήμου Ερυμανθίας, ενσωματώθηκε στον τότε Δήμο Τριταίας και την περίοδο 08/03/1862 έως 14/08/1863 αποτέλεσε και έδρα του. Το 1912, με την κατάργηση των δήμων, απότέλεσε έδρα της τότε Κοινότητας Τουρκοχωρίου (ΦΕΚ 256Α της 28/08/1912). Με το ΦΕΚ 90Α της 07/03/1915, ακολουθώντας την μετονομασία του οικισμού, αντιστοίχως μετονομάστηκε σε Κοινότητα Ερυμάνθιας. Στις 16/10/1940 διορθώθηκε η ονομασία του οικισμού, και αντιστοίχως της κοινότητας, από Ερυμάνθια σε Ερυμάνθεια. Με το ΦΕΚ 244Α της 04/12/1997 η Κοινότητα Ερυμάνθειας αποτέλεσε δημοτικό διαμέρισμα του νέου Δήμου Τριταίας και η  Ερυμάνθεια παρέμεινε έδρα του δημοτικού διαμερίσματος. Με το ΦΕΚ 87Α της 07/06/2010 η Ερυμάνθεια έγινε έδρα της ομώνυμης τοπικής κοινότητας και υπήχθη στον νεοπαγή Δήμο Ερυμάνθου.
Δημογραφική εξέλιξη
Στο οθωμανικό κατάστιχο τιμαρίων του 1461-1463 καταγράφεται στην περιοχή μόνο ο οικισμός με την ονομασία "Παπαδάτο" (Papadato) που είχε 8 κατοίκους (6 έγγαμους, 2 χήρες, όλοι αλβανικής καταγωγής), οικισμός που δεν εμφανίζεται ξανά σε απογραφές αλλά απαντάει πλεόν μόνο ως τοπωνύμιο της περιοχής. Στην ενετική απογραφή του 1700 είχε πληθυσμό 19 οικογένειες (63 κάτοικοι) και αναφέρεται ως Turcocori.
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Συνοικισμοί
Γειτονιές της Τ.Κ. Ερυμάνθειας είναι οι εξής: Κακαφωναίικα, Κουτραίικα και Μικρουλαίικα.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Τριταίας Κατηγορία:Δήμος Ερυμάνθου
Αλβανική Υπηρεσία του BBC
Η Αλβανική Υπηρεσία του BBC (αγγλικά: BBC Albanian Service, αλβανικά: BBC Shqiptarë) ήταν μια υπηρεσία του BBC World Service στην Αλβανία. Η υπηρεσία ξεκίνησε να λειτουργεί το 1940, αλλά έκλεισε το 1967. Το 1993 η υπηρεσία επαναλειτούργησε, αλλά λόγω περικοπών του BBC έκλεισε ξανά το 2011.
Εξωτερικοί σύνδεσμοι
Κατηγορία:Αλβανικοί Ραδιοφωνικοί Σταθμοί Κατηγορία:British Broadcasting Corporation Κατηγορία:BBC World Service
Στρατηγίς Ερκνή
Η Στρατηγίς Ερκνή ήταν διοικητική διαίρεση της Βυζαντινής Αυτοκρατορίας τον 10ο αιώνα. Ήταν μικρό σε έκταση Θέμα, γι΄ αυτό και Στρατηγίς, και περιλάμβανε το Κάστρο Ερκνή, από την Αρμενική του ονομασία Arkni, και την γύρω περιοχή.
Η Στρατηγίς βρισκόταν στα Αρμενικά θέματα, στην σημερινή Εργκανί στην Επαρχία Ντιγιαρμπακίρ της Τουρκίας, κοντά στην Ρωμανούπολη.
Παραπομπές
Κατηγορία:Βυζαντινά θέματα Κατηγορία:Μεσαιωνική Αρμενία
Ευπράξιος (στρατηγός Σικελίας)
Ο Ευπράξιος ήταν βυζαντινός στρατηγός, κυβερνήτης του Θέματος Σικελίας, περίπου γύρω στα 880.
Για τον Ευπράξιο τίποτα δεν είναι γνωστό, αναφέρεται στο Χρονικόν του Συμεών του Λογοθέτη. Ο Ευπράξιος αναφέρεται από τον Στμεών με τον τίτλο του Στρατηλάτη Σικελίας. Ο Ευπράξιος στάλθηκε στη Σικελία μαζί με τον Προκόπιο για την αντιμετώπιση των Αράβων, πιθανότατα, όπως και ο Προκόπιος, έμεινε έπειτα στη Σικελία ως διοικητής της.
Παραπομπές
Κατηγορία:Κυβερνήτες του Θέματος Σικελίας Κατηγορία:Βυζαντινοί του 9ου αιώνα Κατηγορία:Βυζαντινοί στρατηγοί
Μεγαλύτερες πόλεις του κόσμου
Τα Ηνωμένα Έθνη χρησιμοποιούν τρεις ορισμούς για το τι αποτελεί πόλη, καθώς κάθε χώρα χρησιμοποιεί δικά της κριτήρια ορισμού των πόλεων. Οι πόλεις μπορεί να ορίζονται από τη καθεαυτή πόλη, την έκταση της αστικής τους περιοχής ή από τις μητροπολιτικές τους περιοχές. Η μεγαλύτερη πόλη σύμφωνα με τον ορισμό της καθεαυτής πόλης (δηλαδή η περιοχή υπό τα διοικητικά όρια μιας τοπικής αυτοδιοίκησης) είναι η Τσονγκτσίνγκ στη Κίνα. Η μεγαλύτερη πόλη ανά πληθυσμό σύμφωνα με τον ορισμό της μητροπολιτικής περιοχής, ο οποίος είναι χαλαρός όρος που αναφέρεται στην αστική περιοχή και τις κύριες συγκοινωνούμενες περιοχές είναι το Τόκιο στην Ιαπωνία. Η μεγαλύτερη πόλη σύμφωνα με τον ορισμό της μητροπολιτικής περιοχής, ο οποίος είναι χαλαρός όρος για μια συνεχιζόμενη περιοχή με συγκεκριμένη πληθυσμιακή πυκνότητα είναι πάλι το Τόκιο.
Καθεαυτή πόλη (διοικητικό)
Μια πόλη μπορεί να οριστεί από τα διοικητικά της όρια (κύριο μέρος). Η ΟΥΝΙΣΕΦ ορίζει το κύριο μέρος της πόλης ως "το πληθυσμό που ζει εντός των διοικητικών ορίων μιας πόλης ή μιας διοικητικής περιοχής που ελέγχεται άμεσα από την πόλη από μια ενιαία αρχή." Ένα κύριο μέρος πόλης είναι μια περιοχή που ορίζεται σύμφωνα με νομικά ή πολιτικά όρια και ένα διοικητικό αναγνωρισμένο αστικό καθεστώς που συνήθως χαρακτηρίζεται από κάποια μορφή τοπικής αυτοδιοίκησης. Οι καθεαυτές πόλεις, τα σύνορα τους και τα πληθυσμιακά τους δεδομένα μπορεί να μην περιλαμβάνει τα προάστια.
Μητροπολιτική περιοχή
Μια πόλη μπορεί να οριστεί από τους κατοίκους του δημογραφικού της πληθυσμού, με βάση την μητροπολιτική περιοχή, την περιοχή της αγοράς εργατικού δυναμικού ή με τρόπο παρόμοιο με τη μητροπολιτική περιοχή. Η ΟΥΝΙΣΕΦ ορίζει την μητροπολιτική περιοχή ως ακολούθως:"Μια επίσημη περιοχή τοπικής αυτοδιοίκησης η οποία αποτελείται από την καθεαυτή αστική περιοχή και τις κύριες συγκοινωνούμενες αστικές περιοχές, οι οποίες συνήθως σχηματίζονται γύρω από μια πόλη με μεγάλη συγκέντρωση ανθρώπων (π.χ. με πληθυσμό τουλάχιστον 100.000 κατοίκων). Πέρα από την πόλη καθεαυτή, μια μητροπολιτική περιοχή περιλαμβάνει τόσο την γύρω περιοχή με αστικά επίπεδα πληθυσμιακής πυκνότητας και μερικές πρόσθετες περιοχές χαμηλότερης πληθυσμιακής πυκνότητας που είναι παραπλήσιες και συνδεδεμένες με την πόλη (π.χ. συνήθως μέσω της συχνής μεταφοράς, του οδικού δικτύου ή άλλων εγκαταστάσεων συγκοινωνίας)." Σε πολλές χώρες οι μητροπολιτικές περιοχές ιδρύονται είτε με ένα επίσημο οργανισμό ή για στατιστικούς σκοπούς. Στις Ηνωμένες Πολιτείες η μητροπολιτική στατιστική περιοχή ορίζεται από το Γραφείο Προϋπολογισμού και Διαχείρισης των Ηνωμένων Πολιτειών για στατικούς σκοπούς. Στις Φιλιππίνες οι μητροπολιτικές περιοχές έχουν μια επίσημη υπηρεσία, όπως την Αναπτυξιακή Αρχή της Μητροπολιτικής περιοχής της Μανίλας η οποία διαχειρίζεται την μητροπολιτική περιοχή της Μανίλας. Στην Ινδονησία υπάρχουν παρόμοιες υπηρεσίες όπως η Αρχή Συνεργατικής Ανάπτυξης Τζαμποντεταμπεκτζούρ για την μητροπολιτική περιοχή της Τζακάρτας.
Αστική περιοχή
μικρογραφία|300x300εσ|Το [[Ευρύτερη Περιοχή του Τόκυο|Τόκυο είναι η μεγαλύτερη πόλη του κόσμου. Η αστικοποίηση στην περιοχή του Τόκιου ξεπερνά τα όρια της πόλης.]] Μια περιοχή μπορεί να οριστεί ως συνεχή αστική περιοχή, χωρίς να λαμβάνονται υπόψη εδαφικά ή άλλα σύνορα. Η ΟΥΝΙΣΕΦ ορίζει την αστική περιοχή ως ακολούθως:"Ο ορισμός του "αστικού" ποικίλει από χώρα σε χώρα, και, με περιοδική αναταξινόμηση, μπορεί να ποικίλει σε μια χώρα κατά περιόδους, κάνοντας τις άμεσες συγκρίσεις δύσκολες. Μια αστική περιοχή μπορεί να οριστεί με ένα ή παραπάνω από τους παρακάτω ορισμούς: σύμφωνα με διοικητικά κριτήρια ή πολιτικά σύνορα (π.χ. περιοχή εντός την δικαιοδοσία ενός δήμου ή επιτροπής πόλης), ένα όριο πληθυσμιακού μεγέθους (το ελάχιστο όριο για ένα αστικό οικισμό είναι συνήθως στην περιοχή των 2.000 κατοίκων αν και αυτό ποικίλει στον κόσμο από 200 μέχρι 50.000 κατοίκους), πληθυσμιακή πυκνότητα, οικονομική λειτουργία (π.χ. περιοχή όπου δεν υπάρχει σημαντική πλειοψηφία του πληθυσμού που δεν εργάζεται κατά κύριο λόγο στην γεωργία ή υπάρχει πλεόνασμα εργαζομένων) ή την παρουσία αστικών χαρακτηριστικών (π.χ. ασφαλτοστρωμένοι δρόμοι, ηλεκτροφωτισμός, αποχέτευση)." Σύμφωνα με το Demographia, η αστική περιοχή είναι η συνεχής υλοτομημένη γη αστικής ανάπτυξης εντός μιας αγοράς εργατικού δυναμικού (μητροπολιτική περιοχή) και δεν περιέχει αγροτική γη.
Κατάλογος
Υπάρχουν 81 πόλεις με πληθυσμό άνω των 5.000.000 κατοίκων σύμφωνα με εκτιμήσεις του ΟΗΕ. Τα στοιχεία του ΟΗΕ αποτελούνται από μια μίξη των πληθυσμιακών στοιχείων για τις καθεαυτές πόλεις, τις μητροπολιτικές περιοχές τους και τις αστικές περιοχές τους. Αρκετές πόλεις όπως η Τζακάρτα και η Σεούλ έχουν πολύ μεγαλύτερους αστικούς/μητροπολιτικούς πληθυσμούς οι οποίοι δεν συμπεριλαμβάνονται στα δεδομένα του ΟΗΕ.
Παραπομπές
Κατηγορία:Αστική γεωγραφία
Παράλλαξη (αστρονομία)
Στην αστρονομία ο όρος παράλλαξη αφορά γωνία υπό την οποία προβάλλεται από ένα ουράνιο σώμα η ακτίνα της Γης (ή της γήινης τροχιάς για τους αστέρες). Αρχίζει από το κέντρο της Γης και τελειώνει στο επίγειο σημείο που βρίσκεται ο παρατηρητής.
Παράδειγμα: Έστω Τ ο επίγειος τόπος όπου βρίσκεται ο παρατηρητής και Η και Γ τα κέντρα των δίσκων (σφαιρών) του Ηλίου και της Γης αντίστοιχα. Τότε η γωνία ΤΗΓ = έστω γωνία ω ονομάζεται παράλλαξη του Ηλίου.
Αν όμως η παρατήρηση γίνει κατά την ανατολή ή τη δύση του Ηλίου, οπότε πλέον η παρατήρηση γίνεται στον ορίζοντα, τότε το τρίγωνο ΓΤΗ είναι ορθογώνιο, αφού η πλευρά ΓΤ (δηλαδή η ακτίνα της Γης, έστω ρ) είναι κάθετη στην πλευρά ΤΗ. Τότε αυτή η παράλλαξη ονομάζεται οριζόντια παράλλαξη του Ηλίου.
Παράλλαξη αστέρα
Αντίστοιχα με το παράδειγμα ονομάζεται και η παράλλαξη του όποιου αστέρα ή άλλου ουράνιου σώματος, που όμως λόγω των πολύ μεγάλων αποστάσεων στη θέση του Τ λαμβάνεται ως σημείο Γ ο πλανήτης Γη, στη θέση του Ηλίου (του παραδείγματος) λαμβάνεται ως σημείο Σ ο παρατηρούμενος αστέρας και στη θέση Γ λαμβάνεται ως σημείο Η ο Ήλιος, οπότε και δημιουργείται το τρίγωνο ΓΣΗ, του οποίου οι πλευρές ΓΣ είναι η απόσταση Γης-αστέρα, ΗΣ η απόσταση Ηλίου-αστέρα και ΗΓ η ακτίνα της γήινης τροχιάς περί τον Ήλιο. Η γωνία ΓΣΗ είναι η ηλιοκεντρική παράλλαξη του αστέρα ή απλώς η παράλλαξη του αστέρα.
Άρα η διαδικασία έχει ως εξής: α) Έστω το σημείο Η ο Ήλιος και Γ, Γ1, τα σημεία της Γης επί της τροχιάς της, στην ετήσια περιφορά της γύρω από τον Ήλιο, έστω ακόμη Α το σημείο του αστέρα που παρατηρούμε στον χώρο. Παρατηρώντας τον αστέρα από το σημείο Γ (θέση της Γης) φαίνεται να προβάλλεται αυτός στο σημείο Σ (στο σχέδιο είναι το κάτω σημείο προβολής του αστέρα στην Ουράνια Σφαίρα).
Όταν η Γη κινείται (έξι μήνες μετά) στο σημείο Γ1, ο παρατηρούμενος αστέρας φαίνεται να κινείται και αυτός και να διαγράφει τόξο Σ Σ1 (στο σχέδιο το πάνω σημείο προβολής του αστέρα στην Ουράνια Σφαίρα).
Έτσι όταν η Γη εκτελεί την ετήσια κίνησή της (περιστροφή) γύρω από τον Ήλιο Γ Γ1 Γ ο Αστέρας Α φαίνεται να διαγράφει τη τροχιά Σ Σ1 Σ επί του Ουράνιου θόλου.
450px|right|thumb|Η ετήσια παράλλαξη ενός [[Αστέρας|αστέρα και ο προσδιορισμός της απόστασης σε παρσέκ]]. β) Αν το τρίγωνο ΓΗΑ (στο σχέδιο) είναι ορθογώνιο, τότε η γωνία θ, που σχηματίζουν η ΑΓ (απόσταση αστέρος από τη Γη) και η ΑΗ (απόσταση αστέρος από τον Ήλιο), καλείται ετήσια παράλλαξη αστέρος.
Επειδή δε ΓΓ1, η διάμετρος της γήινης τροχιάς, είναι κάθετος στην ΗΑ, για αυτό η ΣΣ1 -σημεία προβολών του αστέρα στην Ουράνια Σφαίρα-, διάμετρος της παραλλακτικής τροχιάς του αστέρος Α, θα είναι παράλληλη προς τη ΓΓ1. Συνεπώς αν μετρηθεί η γωνία ΣΑΣ1 και λάβουμε το ήμισυ αυτής, τότε αυτό θα είναι ίσο προς τη γωνία θ δηλαδή ίσο προς την ετήσια παράλλαξη του αστέρα.
γ). Η παράλλαξη θ είναι πάντοτε πολύ μικρή, μικρότερη και του 1΄΄ τόξου. Είναι δε προφανές ότι όσο μακρύτερα της Γης βρίσκεται ένας Αστέρας τόσο μικρότερη θα είναι και η παράλλαξή του. Επομένως για τους πολύ μακρινούς αστέρες καθίσταται αδύνατον να μετρηθεί, αφού η διάμετρος Σ Σ1 της «παραλλακτικής τροχιάς του αστέρα» περιορίζεται τόσο ώστε να καταντά απλό σημείο.
Εκ των παραπάνω λόγων, μόνο 100 περίπου αστέρες παρουσιάζουν αισθητή οπτικά παράλλαξη, ενώ μόλις 6.000, περίπου, είναι το σύνολο εκείνων που μπορεί να διαπιστωθεί η παράλλαξή τους με τη βοήθεια και μόνο πολύ ευαίσθητων φωτογραφικών μετρήσεων.
Η ιδέα τής μέτρησης τής απόστασης των αστέρων μέσω τής παράλλαξης υπήρχε ήδη από τον Αρίσταρχο όπως διασώζει ο Αρχιμήδης στον Ψαμμίτη. Καθώς ο Αρίσταρχος δεν κατάφερε να την μετρήσει υπέθεσε ότι οι αστέρες βρίσκονται σε άπειρη απόσταση συγκριτικά με την απόσταση Γης-Ηλίου. Η απουσία παράλλαξης υπήρξε από τα βασικά επιχειρήματα των γεωκεντριστών απέναντι στον ηλιοκεντρισμό.
Σημασία
Οι παραπάνω προσδιορισμοί τόσο της «οριζόντιας παράλλαξης του Ηλίου» όσο και της «παράλλαξης των αστέρων» υπήρξαν καθοριστικοί για τον προσδιορισμό τόσο της αστρονομικής μονάδος όσο και του παρσέκ αντίστοιχα εκτός εκείνου του προσδιορισμού των αποστάσεων. Επίσης, η παράλλαξη των αστέρων έπαιξε καθοριστικό ρόλο στην επιστημονική διαμάχη του 17ου και 18ου αιώνα σχετικά με το αν το ηλιακό σύστημα είναι γεωκεντρικό ή ηλιοκεντρικό. Οι πολέμιοι της γεωκεντρικής θεωρίας υποστήριζαν πως, αν όντως η Γη περιφερόταν γύρω από τον Ήλιο κι όχι το αντίθετο, θα έπρεπε να εμφανίζεται μια ετήσια παράλλαξη στους αστέρες. Η παράλλαξη αυτή είναι πολύ μικρή, λόγω των πολύ μεγάλων αποστάσεων των αστέρων, κι έτσι η μη παρατήρησή της δημιουργούσε σοβαρό πρόβλημα στους υποστηρικτές του ηλιοκεντρισμού. Στις αρχές του 19ου αιώνα όμως, με την κατασκευή μεγαλύτερων τηλεσκοπίων, ο εντοπισμός της παράλλαξης των άστρων έγινε δυνατός. Μάλιστα, το 1836 ο Φρίντριχ Βίλχελμ Μπέσελ κατέστη ο πρώτος που την μέτρησε με ακρίβεια για το άστρο 61 Κύκνου, μετρώντας έτσι ουσιαστικά και την απόστασή του από τη Γη. Αυτό ήταν και το επίτευγμα που καθιέρωσε οριστικά την ηλιοκεντρική θεωρία για το ηλιακό σύστημα.
Prince
Ο Πρινς Ρότζερς Νέλσον (Prince Rogers Nelson, 7 Ιουνίου 1958 – 21 Απριλίου 2016), ευρύτερα γνωστός ως Prince, ήταν Αμερικανός μουσικός, τραγουδιστής, τραγουδοποιός και ηθοποιός σημαντική μορφή της ποπ μουσικής από την αρχή της δεκαετίας του 1980. Ήταν γνωστός ως ανανεωτής για το εκλεκτικό έργο του, τη σκηνική παρουσία του και την ευρεία φωνητική του γκάμα. Θεωρείται πρωτοπόρος του Minneapolis sound. Η μουσική του συνδύαζε την rock, το R&B, τη σόουλ, το funk, το hip hop, την disco και την ψυχεδελική μουσική, την jazz και την ποπ. Στους πρώτους του δίσκους, έπαιζε ο ίδιος όλα τα μουσικά όργανα.
Μεταξύ άλλων, ο Prince είχε αποστάσει συνολικά 7 Βραβεία Grammy, 4 MTV Video Music Awards και 1 Βραβείο Όσκαρ.
Ο Prince είχε τεράστιο φωνητικό εύρος (E2-C7), κάτι που τον έχει κατατάξει 3ο στους Καλύτερους Καλλιτέχνες στον Κόσμο, μετά τον Axl Rose, και την Μαράια Κάρεϊ.
Ασθένεια και θάνατος
Στις 15 Απριλίου, 2016 το ιδιωτικό αεροσκάφος του καλλιτέχνη αναγκάστηκε να προσγειωθεί στο Ιλινόις έτσι ώστε να λάβει ιατρική θεραπεία για συμπτώματα γρίπης. Μια ημέρα αργότερα έλαβε μέρος σε συναυλία στην Ατλάντα, Τζόρτζια. Στις 21 Απριλίου 2016 πέθανε σε ηλικία 57 ετών. Βρέθηκε αναίσθητος στην κατοικία του στο Τσανχάσεν της Μινεσότα.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Αμερικανοί άνδρες ηθοποιοί κινηματογράφου Κατηγορία:Μουσική στη Μινεσότα